बहरहाल डा.जोगी का नाम पैनल में शामिल नहीं करने से साफ है कि प्रदेश कांग्रेस मौजूदा चुनाव जोगी परिवार के बिना ही लड़ने का पक्षधर है। टिकटार्थियों के पैनल में डा.जोगी के नाम के बारे में जिला कांग्रेस कमेटी के अध्यक्ष विजय केशरवानी का कहना है कि गौरेला में जिला समन्वयक और ब्लाक कांग्रेस अध्यक्षों की उपस्थिति में रायशुमारी के दौरान डा.रेणु जोगी पहुंची थी, इसके बाद उनके आवेदन को विचारार्थ रख लिया गया था। भेजे गए पैनल के बारे में कहा कि जिले का अभिमत गोपनीय है, इसलिए वह इस बारे में कुछ नहीं कह सकते।